**Analýza vplyvov na podnikateľské prostredie**

**Názov materiálu: Návrh nariadenia vlády SR, ktorým sa mení a dopĺňa nariadenie vlády Slovenskej republiky č. 269/2010 Z. z., ktorým sa ustanovujú požiadavky na dosiahnutie dobrého stavu vôd**

**Predkladateľ:** Ministerstvo životného prostredia SR, Sekcia vôd

**3.1 Náklady regulácie**

***3.1.1 Súhrnná tabuľka nákladov regulácie***

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| ***A.Dane, odvody, clá a poplatky, ktorých cieľom je znižovať negatívne externality*** | **0,00** | **0,00** |
| ***B. Iné poplatky*** | **0,00** | **0,00** |
| ***C. Nepriame finančné náklady*** | **17 960,00** | **3 750,00** |
| ***D. Administratívne náklady*** | **818,00** | **0,00** |
| ***Spolu = A+B+C+D*** | **18 778,00** | **3 750,00** |
|  ***Z toho*** |  |  |
| ***E. Vplyv na mikro, malé a stredné podn.*** | **18 778,00** | **3 750,00** |
| ***F. Úplná harmonizácia práva EÚ****(okrem daní, odvodov, ciel a poplatkov, ktorých cieľom je znižovať negatívne externality)* | **0,00** | **0,00** |
|  |  |  |  |  |
| *VÝPOČET PRAVIDLA 1in2out:* | IN | OUT |
| *G. Náklady okrem výnimiek = B+C+D-F* | **18 778,00** | **3 750,00** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2:*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie (dôvod zvýšenia/zníženia nákladov na PP)** | **Číslo normy**(zákona, vyhlášky a pod.) | **Lokalizácia(§, ods.)** | **Pôvod regulácie:** SR/EÚ úplná harm./EÚ harm. s možnosťou voľby | **Účinnosť regulácie** | **Kategória dotk. subjektov** | **Počet subjektov spolu**  | **Počet subjektov MSP** | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**In (zvyšuje náklady) / Out (znižuje náklady) |
|  |
|  |
|  |
|  |
|  |
| 1 | Povinnosť zabezpečiť technickú revíziu malej čistiarne odpadových vôd do 50 ekvivalentných obyvateľov revíznym technikom | Návrh nariadenia vlády č. 269/2010 Z. z. | § 5a, ods.12 | SK | 01.04.22 | vlastník malej ČOV do 50 EO s diaľkovým monitoringom |  70  |  70  | 51 | 3 584 | In (zvyšuje náklady) |  |
| 2 | Povinnosť zabezpečiť technickú revíziu malej čistiarne odpadových vôd do 50 ekvivalentných obyvateľov revíznym technikom | Návrh nariadenia vlády č. 269/2010 Z. z. | § 5a, ods.12 | SK | 01.04.22 | vlastník malej ČOV do 20 EO a 20-50 EO, kat.I,II,III |  20  |  20  | 102 | 2 048 | In (zvyšuje náklady) |  |
| 3 | Povinnosť zabezpečiť technickú revíziu malej čistiarne odpadových vôd do 50 ekvivalentných obyvateľov revíznym technikom | Návrh nariadenia vlády č. 269/2010 Z. z. | § 5a, ods.12 | SK | 01.04.22 | vlastník malej ČOV 20-50 EO, kat.+P,+D |  10  |  10  | 205 | 2 048 | In (zvyšuje náklady) |  |
| 4 | Vedenie prevádzkového denníka malej čistiarne odpadových vôd do 50 ekvivalentných obyvateľov | Návrh nariadenia vlády č. 269/2010 Z. z. | § 5a, ods.16 | SK | 01.04.22 | vlastník malej ČOV do 50 EO |  100  |  100  | 6 | 638 | In (zvyšuje náklady) |  |
| 5 | Zabezpečenie odvozu a likvidácie kalu | Návrh nariadenia vlády č. 269/2010 Z. z. | § 5a, ods.17 | SK | 01.04.22 | vlastník malej ČOV do 50 EO |  100  |  100  | 100 | 10 000 | In (zvyšuje náklady) |  |
| 6 | Zabezpečenie súladu so zákonom najneskôr do 1. januára 2024  | Návrh nariadenia vlády č. 269/2010 Z. z. | § 10a, ods.2 | SK | 01.01.24 | vlastník malej ČOV do 20 EO, ktorý nespĺňa limitné hodnoty |  7  |  7  | 40 | 280 | In (zvyšuje náklady) |  |
| 7 | Zabezpečenie súladu so zákonom najneskôr do 1. januára 2024 | Návrh nariadenia vlády č. 269/2010 Z. z. | § 10a, ods.2 | SK | 01.01.24 | vlastník malej ČOV pre 20-50 EO, ktorý nespĺňa limitné hodnoty | 3 | 3 | 60 | 180 | In (zvyšuje náklady) |  |
| 8 | Technická revízia malej čistiarne odpadových vôd do 50 ekvivalentných obyvateľov revíznym technikom | Návrh nariadenia vlády č. 269/2010 Z. z. | § 5a, ods.14 | SK | 01.01.23 | Revízny technik |  20  |  20  | 188 | 3 750 | Out (znižuje náklady) |  |

***Doplňujúce informácie k spôsobu výpočtu vplyvov jednotlivých regulácií na zmenu nákladov***

1. *Povinnosť zabezpečiť technickú revíziu malej čistiarne odpadových vôd do 50 ekvivalentných obyvateľov revíznym technikom.*

Vlastník malej čistiarne odpadových vôd do 50 ekvivalentných obyvateľov diaľkovým monitoringom je povinný zabezpečiť technickú revíziu prostredníctvom revízneho technika 1x za dva roky, pričom sa predpokladajú nepriame finančné náklady v celkovej hodnote 100 eur. Administratívne náklady: trvanie činnosti 15 minút, 1x za 2 roky. Predpokladá sa 70 vlastníkov a prevádzkovateľov malých domových čistiarní v podnikateľskom sektore v týchto kategóriách (expertný odhad).

1. *Povinnosť zabezpečiť technickú revíziu malej čistiarne odpadových vôd do 50 ekvivalentných obyvateľov revíznym technikom.*

Vlastník malej čistiarne odpadových vôd do 20 ekvivalentných obyvateľov bez diaľkového monitoringu kategórie I,II,III,+P,+D a 20 – 50 EO bez diaľkového monitoringu kategórie I,II,III je povinný zabezpečiť technickú revíziu prostredníctvom revízneho technika 1x za rok, pričom sa predpokladajú nepriame finančné náklady v celkovej hodnote 100 eur. Administratívne náklady: trvanie činnosti 15 minút, 1x za rok. Predpokladá sa 20 vlastníkov a prevádzkovateľov malých domových čistiarní v podnikateľskom sektore v týchto kategóriách (expertný odhad).

1. *Povinnosť zabezpečiť technickú revíziu malej čistiarne odpadových vôd do 50 ekvivalentných obyvateľov revíznym technikom.*

Vlastník malej čistiarne odpadových vôd 20 - 50 ekvivalentných obyvateľov bez diaľkového monitoringu kategórie +P,+D je povinný zabezpečiť technickú revíziu prostredníctvom revízneho technika 2x za rok, pričom sa predpokladajú nepriame finančné náklady v celkovej hodnote 100 eur. Administratívne náklady: trvanie činnosti 15 minút, 2x za rok. Predpokladá sa 10 vlastníkov a prevádzkovateľov malých domových čistiarní v podnikateľskom sektore v týchto kategóriách (expertný odhad).

1. *Vedenie prevádzkového denníka malej čistiarne odpadových vôd do 50 ekvivalentných obyvateľov.*

Vlastník malej čistiarne odpadových vôd do 50 ekvivalentných obyvateľov je povinný viesť prevádzkový denník vo forme písomného záznamu, elektronického záznamu alebo zoznamu zápisov s uvedením dátumov o sledovaní prevádzky malej čistiarne odpadových vôd do 50 ekvivalentných obyvateľov. Administratívne náklady: trvanie činnosti 20 minút, 2x ročne Predpokladá sa 100 vlastníkov a prevádzkovateľov malých domových čistiarní do 50 ekvivalentných obyvateľov v podnikateľskom sektore (expertný odhad).

1. *Zabezpečenie odvozu a likvidácie kalu.*

Vlastník malej čistiarne odpadových vôd do 50 ekvivalentných obyvateľov je povinný zabezpečiť odvoz a likvidáciu kalu prostredníctvom oprávnenej osoby, ktorá zabezpečuje odvoz odpadových vôd a kalu na čistiareň odpadových vôd, resp. iné miesta spracovania, pričom sa predpokladajú nepriame finančné náklady v celkovej hodnote 50 eur. Frekvencia činnosti je 2x za rok. Predpokladá sa 100 vlastníkov a prevádzkovateľov malých domových čistiarní do 50 ekvivalentných obyvateľov v podnikateľskom sektore (expertný odhad).

1. *Zabezpečenie súladu so zákonom najneskôr do 1. januára 2024 pre vlastníka malej čistiarne odpadových vôd do 20 ekvivalentných obyvateľov.*

Vlastník malej čistiarne odpadových vôd do 50 ekvivalentných obyvateľov je povinný uviesť prevádzku malej čistiarne odpadových vôd do súladu so znením účinným od 1. mája 2022 najneskôr do 1. januára 2024, pričom technológia prevádzkovanej malej čistiarne odpadových vôd nemusí spĺňať sprísnené limitné hodnoty ukazovateľov znečistenia vypúšťaných splaškových odpadových vôd v jednotlivých kategóriách podľa všetkých ukazovateľov. V takom prípade musí vlastník malej čistiarne odpadových vôd do 20 ekvivalentných obyvateľov zabezpečiť prispôsobenie alebo doplnenie technológie čistenia o ďalší stupeň, pričom sa predpokladajú jednorazové náklady na zabezpečenie súladu v celkovej hodnote 400 eur. Nedá sa vyčísliť počet vlastníkov a prevádzkovateľov malých domových čistiarní do 50 ekvivalentných obyvateľov v podnikateľskom sektore, ktoré nebudú spĺňať sprísnené požiadavky na limitné hodnoty.

Modelový príklad na 7 subjektov:

Doplnenie zrážania fosforu pre malú čistiareň odpadových vôd do 20 EO pre 7 subjektov:

* + 1. Náklady pre jeden subjekt........................400 eur
		2. Náklady pre 7 subjektov celkom..............2800 eur
1. *Zabezpečenie súladu so zákonom najneskôr do 1. januára 2024 pre vlastníka malej čistiarne odpadových vôd pre 20-50 ekvivalentných obyvateľov.*

Vlastník malej čistiarne odpadových vôd do 50 ekvivalentných obyvateľov je povinný uviesť prevádzku malej čistiarne odpadových vôd do súladu so znením účinným od 1. mája 2022 najneskôr do 1. januára 2024, pričom technológia prevádzkovanej malej čistiarne odpadových vôd nemusí spĺňať sprísnené limitné hodnoty ukazovateľov znečistenia vypúšťaných splaškových odpadových vôd v jednotlivých kategóriách podľa všetkých ukazovateľov. V takom prípade musí vlastník malej čistiarne odpadových vôd pre 20-50 ekvivalentných obyvateľov zabezpečiť prispôsobenie alebo doplnenie technológie čistenia o ďalší stupeň, pričom sa predpokladajú jednorazové náklady na zabezpečenie súladu v celkovej hodnote 600 eur. Nedá sa vyčísliť počet vlastníkov a prevádzkovateľov malých domových čistiarní do 50 ekvivalentných obyvateľov v podnikateľskom sektore, ktoré nebudú spĺňať sprísnené požiadavky na limitné hodnoty.

Modelový príklad na 3 subjekty:

Doplnenie zrážania fosforu pre malú čistiareň odpadových vôd pre 20-50 EO pre 3 subjekty:

* + 1. Náklady pre jeden subjekt........................600 eur
		2. Náklady pre 3 subjektov celkom..............1800 eur
1. *Technická revízia malej čistiarne odpadových vôd do 50 ekvivalentných obyvateľov revíznym technikom*

Technickú revíziu malej čistiarne odpadových vôd do 50 ekvivalentných obyvateľov vykonáva revízny technik podľa veľkosti čistiarne, vybavenia diaľkového monitoringu a zaradenia malej čistiarne odpadových vôd do kategórií. Počet vykonaných revízií za rok bude odhadom 75 s cenou 100 eur. Predpokladá sa 20 revíznych technikov (expertný odhad). Náklady (zdaňovanie príjmu, nepriame finančné náklady a časová náročnosť vykonania revízie, ako aj uskutočnenie kontroly vedenia denníka a spísania protokolu o revízií) budú predstavovať cca 50% príjmov revíznych technikov.

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

Ministerstvo hospodárstva SR nerozhodlo, že je potrebné vykonať konzultácie s podnikateľskými subjektmi. Predbežná informácia bola zverejnená pod č. PI/2021/ dňa 9.7.2021 a ukončená 22.7.2021; https://www.slov-lex.sk/legislativne-procesy/SK/PI/2021/145. . Do konzultácií sa nezapojil žiaden podnikateľský subjekt, ani subjekt z  verejnej správy.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

Predkladaným návrhom zákona nedochádza k zmene bariér na trhu.

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

Predkladaný návrh zákona nezakladá zmenu oproti predchádzajúcemu stavu.

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

Predkladaný návrh zákona nemá vplyv na zmenu regulácie cezhraničných investícií.

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

Predkladaný návrh zákona neovplyvňuje dostupnosť základných zdrojov.

*Ovplyvňuje zmena regulácie inovácie, vedu a výskum?*

Predkladaný návrh zákona nemá vplyv na inovácie, je však predpoklad zavádzania čistejších inovatívnych technológií, čo môže predstavovať možný nepriamy pozitívny vplyv na životné prostredie.

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

Predkladaný návrh zákona nemá vplyv na uvedené zmeny regulácie.

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje X nemení ☐ znižuje*

Navrhovanou právnou úpravou sa nepredpokladá negatívny vplyv na konkurencieschopnosť podnikov oproti súčasnému stavu.

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje X nemení ☐ znižuje*

Predkladaný návrh zákona nezakladá vplyv na zmenu pomeru medzi produkciou podnikov a ich nákladmi.

**3.4 Iné vplyvy na podnikateľské prostredie**

Nariadenie vlády neobsahuje sankcie a pokuty z nových skutkových podstát správnych deliktov – tieto sú riešené v návrhu zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony – v čl. II v § 74 a § 77.

Veľkosť skupiny je teoreticky 10 422 domácností (resp. aj malé penzióny – t. j. pre legálne povolené DČOV) a viac. Všetci budú musieť minimálne zabezpečiť technickú revíziu DČOV.